**Utdrag av vedtektene for LOs lokalorganisasjoner vedtatt på LO kongressen 2017**

**§ 1. Medlemskap**

LOs lokalorganisasjoner er sammenslutninger av fagforeninger/avdelinger i en eller

flere kommuner.

Alle fagforeninger/avdelinger tilsluttet et LO-forbund innenfor lokalorganisasjonens

virkeområde skal stå som medlemmer. LOs Sekretariat kan i spesielle tilfeller gjøre

unntak, for enkelte forbund eller enkelte fagforeninger/avdelinger. Det er fagforeningens

geografiske område som er avgjørende for hvilke(n) lokalorganisasjon(er) man skal

tilslutte seg, se også § 12 .

LOs sekretariat kan gjennomføre sammenslåing eller oppløsning av lokalorganisasjoner

som klart unnlater å utføre de oppgaver vedtektene pålegger dem.

Lokalorganisasjonens virkeområde fastsettes i samråd med LOs Sekretariat. Se LOs

vedtekter § 21.

**§ 12. Distriktsforeninger, storavdelinger og landsdekkende avdelinger**

I de tilfeller hvor forbund har organisert seg med distriktsvise foreninger, storavdelinger

og landsdekkende avdelinger som har medlemsbedrifter i flere kommuner, må

medlemskapet i den enkelte lokalorganisasjon ordnes slik at medlemmene av

distriktsforeningen/storavdelingen og landsdekkende avdelinger som har sin

arbeidsplass innenfor lokalorganisasjonenes virkeområde tilmeldes og betaler

kontingent til denne. De forbund som har organisert seg med distriktsforeninger,

storavdelinger og landsdekkende avdelinger som har medlemsbedrifter/virksomheter

i flere lokalorganisasjonsområder, gjør sine underavdelinger oppmerksomme på hvor

mange medlemmer de skal gjøre opp for til de ulike lokalorganisasjoner.

Distriktsforeningen, storavdelingen og landsdekkende avdeling kan organisere

sine medlemmer i området som én gruppe med ett fagforeningsstyre innen

lokalorganisasjonen.

Distriktsforeningen, storavdelingen og landsdekkende avdeling kan også velge

representanter direkte til lokalorganisasjonen i området.